stanford-oval/wikipedia huggingface dataset:
היועץ הכלכלי למערכת הביטחון
פעילות היועץ

ייעודו של היועץ הכלכלי הוא להציג למקבלי ההחלטות את המשמעות והעלות הכלכלית של כל החלטה לקראת קבלתה ולהטמיע את השיקול הכלכלי הרחב והמאוזן בתהליך קבלת ההחלטות במערכת הביטחון, תוך התחשבות בשיקולים תעשייתיים, משקיים ומאקרו כלכליים. היועץ משמש הסמכות הכלכלית העליונה במערכת הביטחון המתווה מדיניות כלכלית ברכש והמנחה את אנשי הרכש והכלכלנים במשרד הביטחון.
עיסוקיו המרכזיים בהתאם לייעודו ומטרותיו במהלך השנים: תיאום התעשיות והתאגידים שבאחריות שר הביטחון, פיתוח מודלים כלכליים לניתוח יחסי הגומלין בין פעילות מערכת הביטחון ותקציב הביטחון למשק הלאומי, קביעת תעריפים ומחירים, קביעת המדיניות הכלכלית של הרכש והפרויקטים, עקרונות התמחור והטמעת שיקולים כלכליים בפעילות מערכת הביטחון.
ליועץ הכלכלי הייתה לאורך השנים השפעה ומעורבות מכרעת בתחומים אחדים:
החלטות על פרויקטים מרכזיים במערכת הביטחון, כגון פרויקט הלביא, טנק המרכבה, סער 5.
תהליכי התייעלות ואזרוח, כגון עקרונות Make Or Buy, תוכנית ההתייעלות בעקבות ועדת ברודט מ-2006.
אימוץ והטמעת שיטות רכש מתקדמות מהסקטור האזרחי, בהן שותפות ציבורית-פרטית/בנה-הפעל-העבר (PPP/BOT) והטמעתן במסגרת פרויקטי הבינוי של צהל בנגב כמו הקמת עיר הבה"דים, מכרזים דינמיים.
המשא ומתן על הסיוע האמריקאי וקביעת העקרונות לשימוש בו.
גיבוש מבנה התעשיות הביטחוניות וקידום שינויים מבניים בהן: הפיכת יחידות סמך לחברות – רפא"ל ותע"ש, הפרטה, מיזוגים ורכישות.
ניתוח תרומת התעשייה הביטחונית לכלכלה.
הטמעת כלים כלכליים לביצוע רכש מיטבי (עקרונות ההצמדה והרווח, הטמעת מתודולוגיית LCC, אומדני מחיר).
היועץ הכלכלי הראשון היה פרופ' פנחס זוסמן (1968), שהניח את יסודות הניתוח וההתנהלות הכלכלית במערכת הביטחון ואשר לימים אף מונה למנכ"ל משרד הביטחון.
עד שנת 2011 פעל היועץ הכלכלי למערכת הביטחון כאגף במשרד הביטחון. בעקבות שינויים ארגוניים במשרד הביטחון והקמת אגף מטה, הוטמעו תחומי עיסוקיו של היועץ הכלכלי במסגרת אגף זה תחת אחריות "הכלכלן הראשי למערכת הביטחון". כיום מכהן בתפקיד זאב זילבר. האגף יועד להיות "גורם-על אזרחי, שמנחה מקצועית את גופי מערכת הביטחון בתחום הכלכלי במנותק מהטיפול השוטף של אגף תקציבים בתכנון, בניהול ובבקרה של תקציב הביטחון." מטרתו הייתה "לשמש גורם אזרחי, עצמאי ואובייקטיבי, שיכול להציג בפני שר הביטחון, הרמטכ"ל ומנכ"ל משרד הביטחון עמדה מקצועית נוספת, שאינה נשענת בהכרח על עבודת המטה שמקיים צה"ל, ובכך לאפשר קבלת תמונה כלכלית רחבה ומאוזנת יותר על משמעות ההחלטה הנדונה על מערכת הביטחון והמשק הנדרשת לגיבוש עמדות מנכ"ל משהב"ט ושר הביטחון בנושאים כלכליים."
בדו"ח מבקר המדינה לשנת 2014 נמתחה ביקורת על ההחלטה למזגו ללא בחינה ראויה של חלופות.
ראשי האגף

| 0 | 1 | 2 |
| --- | --- | --- |
| שם | תקופה | הערות |
| פרופ' פנחס זוסמן | 1968–1972 | לימים מנכ"ל משרד הביטחון |
| דוד כוכב | 1972–1975 |  |
| יעקב ליפשיץ | 1975–1979 | לימים מנכ"ל משרד האוצר, מנכ"ל אלקטרה ויו"ר התעשייה הצבאית |
| נחמיה חסיד | 1979–1983 |  |
| צבי טרופ | 1983–מרץ 1988 |  |
| אמרי טוב | אפריל 1988–2000 |  |
| דוד ואיש | 2001–2003 |  |
| חמדה מרק | נובמבר 2003–דצמבר 2011 | אחרונה בתפקיד במסגרת אגף עצמאי. בהמשך שולב התפקיד במסגרת אגף חדש (אגף המטה) ונקרא "הכלכלן הראשי למערכת הביטחון". |
הערות שוליים

↑  דוח לשנת 2019, על פי חוק חופש המידע, הפרק "הכלכלן הראשי למערכת הביטחון", באתר משרד הביטחון
↑  דו"ח מבקר המדינה/שנת 2014/מרץ/פרק ב
היאס

היאס (באנגלית: HIAS, ראשי תיבות: Hebrew Immigrants Aid Society, "החברה לסיוע למהגרים עבריים") הוא ארגון יהודי-אמריקאי הומניטרי שנוסד במקור כדי לסייע לפליטים יהודים ב-1881. הארגון סייע ליהודים נתיני ארצות הברית להשיג רישיונות כניסה עבור קרוביהם שבאירופה, לעזור להם בצעדיהם הראשונים בארץ החדשה ולהילחם בחוקים המגבילים את אפשרות ההגירה של יהודים מארץ לארץ. כיום, מטרת ארגון היאס היא לסייע לכלל הפליטים (לאו דווקא יהודים) שנמצאים במצוקה קשה, לעזור להם לאיחוד משפחות, ולפעול למען ביטחונם.
החל משנות ה-70 של המאה ה-19 קמו בארצות הברית ארגונים שונים שמטרתם הייתה לסייע למהגרים היהודים מאירופה. מהגרים שהגיעו בגלים גדולים בעיקר החל משנות ה-80 של המאה ה-19 בעקבות הפוגרומים והאנטישמיות ברוסיה. אחד מאותם ארגונים היה "בית המקלט העברי" (The Hebrew Sheltering House) שנודע גם בשמו העברי "הכנסת אורחים", שהוקם בשנת 1889 על ידי יהודים ממזרח אירופה ונועד לדאוג למקלט לפליטים חסרי בית. ארגון אחר היה ה"אגודה לעזרה למהגרים עבריים" (Hebrew Immigrant Aid Society) שהוקם בשנת 1902. שני ארגונים אלה התאחדו בשנת 1909 ויצרו את הארגון "האגודה למקלטים ועזרה עבור מהגרים עבריים" (Hebrew Sheltering and Immigrant Aid Society), הידוע כיום כ-HIAS.
הארגון, שחבריו היו בעיקר מהגרים שהתבססו, חילק את פעילותו לשניים: הנשים עסקו יותר בחיי היום-יום וסייעו למהגרים החדשים יותר במזון, בלבוש ומקום לינה בעוד הגברים התמקדו יותר בשתדלנות ופעילות ארגונית במטרה לסייע בהשגת רישיונות הגירה, בהליך ההתאזרחות בארצות הברית ובמציאת מקורות תעסוקה.
הארגון היה מעורב בסיוע לפליטים לא-יהודים, כדוגמת: פליטי מלחמת וייטנאם, קמבודיה ולאוס. מתחילת המאה ה-21 היאס כולל בפעילותו עזרה ליישוב מחדש וסיוע לפליטים לא-יהודים.
רוברט באוורס, אמריקאי אנטישמי ולאומן לבן, שביצע את הטבח בבית הכנסת בפיטסבורג, טען שפעל כנגד היהודים בשל פעילות ארגון היאס בארצות הברית.
היאס ישראל

היאס ישראל החל את פעילותו טרם הקמת המדינה ופועל בתחומי ההגירה, סיוע לעולים ומבקשי מקלט. הארגון בישראל פועל מול היאס העולמי וכן מול גורמים כגון הסוכנות היהודית.
בין אפיקי הפעילות של היאס ישראל נכללת תוכנית סיוע משפטי למבקשי מקלט ופליטים. הסיוע ניתן בנושאים כגון הסדרת מעמד ונושאים אזרחיים. בתוכנית פועלים עורכי דין וסטודנטים למשפטים אשר עוברים השתלמויות בתחום דיני הפליטים ומציעים ייצוג למבקשי המקלט.
נוסף על כך, מציעים מלגות לסטודנטים עולים. המלגות מוענקות לסטודנטים עולים חדשים שלומדים במוסדות המוכרים על ידי המועצה להשכלה גבוהה, במסלולים לתואר ראשון וכן ללומדים תארים מתקדמים.
ראו גם

היצ"ם
הערות שוליים

↑  HIAS Mission and Values, באתר HIAS (באנגלית)
↑  History, באתר HIAS (באנגלית)
↑  אודות היאס ישראל, באתר היאס ישראל
↑  סיוע משפטי לפליטים, באתר היאס ישראל
↑  מלגות היאס ישראל, באתר תוכנית המלגות היאס לסטודנטים, ‏2020
↑  שאלות ותשובות על מלגת היאס לעולים, באתר לימודים בישראל (אתר), ‏2020
| --- | --- |
בקרת זהויות :  BnF: cb122942930 (data)  GND: 3021201-7  ISNI: 0000 0001 2166 084X  LCCN: n81056550  SUDOC: 031793150  VIAF: 137215633   WorldCat (עם VIAF): 137215633 
ערך זה הוא קצרמרבנושא היסטוריה ובנושא תולדות עם ישראל. אתם מוזמנים לתרום לוויקיפדיה ו.
רוברט שון לאונרד

| --- | --- |

 לידה:  28 בפברואר 1969 (בן 55) וסטווד, ארצות הברית 
 שם לידה:  Robert Lawrence Leonard 
 מדינה:  ארצות הברית 
 תקופת הפעילות:  מ-1986 
 מקום לימודים:  אוניברסיטת קולומביה  תיכון רידג'ווד  בית הספר ללימודים כלליים של אוניברסיטת קולומביה  אוניברסיטת פורדהם  סטודיו אייץ' בי 
 פרסים והוקרה:  פרס טוני לשחקן הטוב ביותר במחזה (2001) 
 פרופיל ב-IMDb
 
רוברט שון לאונרד
רוברט שון לאונרד (באנגלית: Robert Sean Leonard; נולד ב-28 בפברואר 1969) הוא שחקן אמריקאי, זוכה פרס טוני לשנת 2001 על משחקו במחזה "המצאת האהבה". הוא ידוע בעיקר בזכות תפקידו בתור ד"ר ג'יימס וילסון בסדרה "האוס" ובתפקידיו בסרטים "ללכת שבי אחריו" ו"מהומה רבה על לא דבר".
קורות חיים

לאונרד נולד בווסטווד, ניו ג'רזי תחת השם רוברט לורנס לאונרד לג'ויס, אחות ורוברט הווארד לאונרד, מורה לספרדית.
הוא גדל ברידג'ווד ולמד בתיכון רידג'ווד ולאחר מכן למד באוניברסיטת פורדהאם ובאוניברסיטת קולומביה. לאחר הלימודים התקבל לאיגוד שחקני הקולנוע שם התברר לו שהוא חולק את אותו השם עם שחקן אחר ואז שינה את שמו האמצעי לשוֹן, שם אחיו.
קריירה

בשנת 1989, בגיל 20, שיחק לאונרד בסרט זוכה פרס האוסקר "ללכת שבי אחריו" בתפקיד ראשי של: ניל פרי, הסרט בבימויו של פיטר ויר.
בשנת 1993 גילם את קלאודיו בסרט "מהומה רבה על לא דבר" בבימויו של קנת בראנה, לצידם של דנזל וושינגטון וקיאנו ריבס. בשנת 1996 הוא שיחק בסרט "Killer: A Journal of Murder" על הרוצח קארל פאנזרם שאותו גילם ג'יימס וודס.
בשנת 2001 זכה בפרס טוני על משחקו במחזה "המצאת האהבה" על פי הסופר והמחזאי טום סטופארד.
בשנת 2003 שיחק בסרט הטלוויזיה "בית צבוע" בכיכובו של לוגאן לרמן, הסרט מבוסס על ספר באותו שם מאת ג'ון גרישם מ-2001.
בשנת 2004 הוא זכה לעיקר פרסומו בזכות תפקידו בסדרת הדרמה הרפואית "האוס" ברשת פוקס. הוא היה השחקן הראשון שלוהק לסדרה, ונמצא שם מתחילתה עד סיומה ב-2012. בסדרה הוא גילם את דמותו של אונקולוג שהוא חברו היחיד של ד"ר האוס.
בשנת 2019 שיחק בסדרת הטלוויזיה "האזור החם" בערוץ נשיונל ג'יאוגרפיק בכיכובה של ג'וליאנה מרגוליס, והתארח בעונה השלישית של הדרמה הרפואית "הרופא הטוב" ב־ABC.
ב-2023 שיחק בתפקיד אורח בסדרה "העידן המוזהב" בתור בעלה של איידה ברוק (סינת'יה ניקסון).
פילמוגרפיה > בקולנוע

| שנה | סרט | תפקיד | הערות |
| --- | --- | --- | --- |
| 1986 | פרויקט מנהטן | מקס | כרוברט לאונרד |
| 1988 | החבר הכי טוב שלי הוא ערפד | ג'רמי קפלו |  |
| 1989 | ללכת שבי אחריו | ניל פרי |  |
| 1990 | מר וגברת בריג' | גשר דאגלס |  |
| 1991 | Married to It | צ'אק בישופ |  |
| 1993 | נערי הסווינג | פיטר מולר |  |
| 1993 | מהומה רבה על לא דבר | קלודיו |  |
| 1993 | עידן התמימות | טד ארצ'ר |  |
| 1993 | מרוץ כלבים באלסקה |  | סרט קצר |
| 1994 | מעבר בטוח | אלפרד זינגר |  |
| 1996 | The Boys Next Door | בארי קלמר |  |
| 1996 | Killer: A Journal of Murder | הנרי לזר |  |
| 1996 | אוהבת, לא אוהבת | מלאך המוות |  |
| 1997 | במראה העולמי | דני. |  |
| 1998 | סכסוך | ג'יימי דולין |  |
| 1998 | ימי הדיסקו האחרונים | טום פלאט |  |
| 1998 | Ground Control | סיור |  |
| 2001 | טייפ | ג'ון סלטר |  |
| 2001 | Driven | דמילי בליי |  |
| 2001 | Chelsea Walls | טרי אולסן |  |
| 2003 | The I Inside | פיטר קבל |  |
פילמוגרפיה > בטלוויזיה

| שנה | סדרה | תפקיד | הערות |
| --- | --- | --- | --- |
| 1986 | My Two Loves | לארי טיילור | סרט טלוויזיה |
| 1987 | Bluffing It | ראסטי דאגן | סרט טלוויזיה |
| 1993 | The Tonight Show with Jay Leno | עצמו | עונה 2 פרק 31, שודר ב-19 ביולי 1993 |
| 1994 | Normandy: The Great Crusade | מכירות חלודות | קול, סרט טלוויזיה |
| 1996 | The Boys Next Door | בארי קלמפר | סרט טלוויזיה |
| 1999 | Wasteland | האקס של ג'סי | פרק:"החתונה של החבר לשעבר שלי" |
| 2000 | The Outer Limits | רובי ארצ'ר | פרק:"קן" |
| 2001 | A Glimpse of Hell | סגן. דניאל פ. מאייר | סרט טלוויזיה |
| 2002 | Corsairs |  | סרט טלוויזיה |
| 2003 | מלקולם באמצע | סוכן | פרק:"סופטבול" |
| 2003 | A Painted House | ג'סי צ'נדלר | סרט טלוויזיה |
| 2004–2012 | האוס | דוקטור ג'יימס וילסון | צוות השחקנים הראשי |
| 2010 | American Experience | הרמן מלוויל | קול, פרק: "לעומק: אמריקה, ציד לווייתנים והעולם" |
| 2013 | הרשימה השחורה | פרדריק בארנס | פרק: "פרדריק בארנס" |
| 2013–2014 | השמיים נופלים | דוקטור רוג'ר קדר | חוזר; 9 פרקים |
| 2014 | האישה הטובה | דל פול | פרק:"אלוהים היקר" |
| 2015 | באטל קריק | ברוק | פרק: "סימפתיה לשטן" |
| 2015–2016 | חוק וסדר: מדור מיוחד | אדה קנת 'או' דוייר | 3 פרקים |
| 2017 | שוטרים בדם | צ'ארלס בירד | פרק:"נשמות אבודות" |
| 2019 | The Hot Zone | וולטר הומבולדט | מיני סדרה |
| 2019 | הרופא הטוב | שאמוס או'מאלי | פרק:"קלייר" |
| 2022 | הגברת הראשונה | הארי טרומן | פרק:"ריקוד הניצחון" |
| 2023 | העידן המוזהב | הכומר לוק פורטה | חוזר; עונה 2 |
פילמוגרפיה > בתיאטרון

| שנה | מחזה | תפקיד |
| --- | --- | --- |
| 1986 | יומן חוף ברייטון | יוג'ין ג'רום |
| 1987–1988 | Breaking the Code | כריסטופר מורקום |
| 1990 | רומיאו ויוליה | רומיאו |
| 1991 | The Speed of Darkness | אדי |
| 1993 | Candida | יוג'ין מרצ'בנקס |
| 1994 | Philadelphia, Here I Come! | Gareth O'Donnell in Private |
| 1995 | Arcadia | ולנטין רוברלי |
| 1999 | The Iceman Cometh | דון פריט |
| 2000–2001 | The Music Man | הארולד היל |
| 2001 | The Invention of Love | אלפרד אדוארד האוסמן |
| 2003 | מסע ארוך אל תוך הלילה | אדמונד טירון |
| 2003 | The Violet Hour | John Pace Seavering |
| 2011–2012 | רק אתמול נולדה | פול ורל |
| 2013 | אל תיגע בזמיר | אטיקוס פינץ |
| 2013 | פיגמליון | פרופסור הנרי היגינס |
| 2016 | Prodigal Son | אלן הופמן |
| 2016 | קמלוט | המלך ארתור |
| 2017 | יום ראשון בפארק עם ג'ורג | ג'ולס/בוב |
2017: ריצ'רד השני
| 2018 | Edward Albee's At Home at the Zoo | פיטר |
פרסים ומועמדויות

| שנה | פרס | קטגוריה | עבודה מועמדת | תוצאה |
| --- | --- | --- | --- | --- |
| 1990 | איגוד מבקרי הקולנוע של שיקגו | השחקן המבטיח ביותר | ללכת שבי אחריו | זכייה |
| 1993 | פרס טוני | ההופעה הטובה ביותר של שחקן מפורסם בהצגה | קנדידה | מועמדות |
| 1997 | איגוד הקולנוע והטלוויזיה המקוון | השחקן הטוב ביותר בסרט קולנוע או מיני סדרה | Gloaming | מועמדות |
| 2001 | פרס טוני | ההופעה הטובה ביותר של שחקן מפורסם בהצגה | המצאת האהבה | זכייה |
| 2003 | פרס טוני | ההופעה הטובה ביותר של שחקן מפורסם בהצגה | מסע ארוך אל תוך הלילה | מועמדות |
| 2009 | פרס גילדת שחקני המסך | ביצוע יוצא מן הכלל של אנסמבל בסדרת דרמה | האוס | מועמדות |
| 2011 | פרס בחירת הקהל | דוקטור טלוויזיה אהוב | האוס | זכייה |
| 2023 | פרסי גילדת שחקני המסך | ביצוע יוצא מן הכלל של אנסמבל בסדרת דרמה | העידן המוזהב | מועמדות |
חיים אישיים

לאונרד שומר על ידידות קרובה עם הכוכב של האוס יו לורי. הוא ואית'ן הוק, השחקן ששיחק איתו ב-"ללכת שבי אחריו" וב"טייפ" הם חבריי ילדות.
בשנת 2008 התחתן עם גבריאלה סליק. לזוג שתי בנות, אלינור וקלאודיה.
הערות שוליים

↑  Schwartz, Ryan (10 בספטמבר 2019). "The Good Doctor: Robert Sean Leonard to Guest-Star in Season 3, Reuniting With House Creator — Get First Look". TVLine. נבדק ב-18 בספטמבר 2019. {{cite web}}:  (עזרה)
↑  "The Gilded Age season 2 release date speculation, cast, plot, and news". The Digital Fix (באנגלית אמריקאית). 2023-07-26. נבדק ב-2023-08-01.
↑  "The Gilded Age Season 2: Everything we know about the lavish period drama's return". House & Garden (באנגלית בריטית). 2023-06-28. נבדק ב-2023-08-01.
↑  The Rod Ryan Show: Interview with Robert Sean Leonard (אורכב 23.07.2011 בארכיון Wayback Machine). None. Retrieved on December 3, 2011.
↑  Warren Curry HALLOWED HALLS: An interview with Chelsea Walls star Robert Sean Leonard. douban.com. 4/18/02
| פרס טוני לשחקן המשנה הטוב ביותר במחזה |
| --- | --- | --- |
| 1949–1975 | ארתור קנדי (1949) • אלי וולך (1951) • ג'ון קרומוול (1952) • ג'ון ויליאמס (1953) • ג'ון קר (1954) • פרנסיס ל. סאליבן (1955) • אד בגלי (1956) • פרנק קונרוי (1957) • הנרי ג'ונס (1958) • צ'רלי ראגלס (1959) • רודי מקדואל (1960) • מרטין גייבל (1961) • וולטר מתאו (1962) • אלן ארקין (1963) • יום קרונין (1964) • ג'ק אלברטסון (1965) • פטריק מגי (1966) • איאן הולם (1967) • ג'יימס פטרסון (1968) • אל פצ'ינו (1969) • קן הווארד (1970) • פול סאנד (1971) • וינסנט גרדניה (1972) • ג'ון לית'גו (1973) • אד פלנדרס (1974) • פרנק לנגלה (1975) |  |
| 1976–2000 | אדוארד הרמן (1976) • ג'ונתן פרייס (1977) • לסטר רולינס (1978) • מייקל גוף (1979) • דייוויד ראונדס (1980) • בריאן בקר (1981) • זאקס מוקה (1982) • מתיו ברודריק (1983) • ג'ו מנטניה (1984) • בארי מילר (1985) • ג'ון מהוני (1986) • ג'ון רנדולף (1987) • בי.די. וונג (1988) • בויד גיינס (1989) • צ'ארלס דרנינג (1990) • קווין ספייסי (1991) • לורנס פישבורן (1992) • סטיבן ספינלה (1993) • ג'פרי רייט (1994) • ג'ון גלאבר (1995) • רובן סנטיאגו-הדסון (1996) • אוון טיל (1997) • טום מרפי (1998) • פרנק ווד (1999) • רוי דוטריס (2000) |  |
| 2001–הווה | רוברט שון לאונרד (2001) • פרנק לנגלה (2002) • דניס או'הר (2003) • בריאן פ. או'בירן (2004) • לייב שרייבר (2005) • איאן מקדרמיד (2006) • בילי קרודופ (2007) • ג'ים נורטון (2008) • רוג'ר רובינסון (2009) • אדי רדמיין (2010) • ג'ון בנג'מין היקי (2011) • כריסטיאן בורל (2012) • קורטני בי ואנס (2013) • מארק ריילנס (2014) • ריצ'רד מקייב (2015) • ריד בירני (2016) • מייקל ארונוב (2017) • נייתן ליין (2018) • ברטי קארוול (2019) • דייוויד אלן גריר (2021) • ג'סי טיילר פרגוסון (2022) • ברנדון אורנוביץ (2023) • וויל בריל (2024) |  |
| --- | --- |
בקרת זהויות :  NLI: 987007425258905171  PLWABN: 9810600646105606  BNE: XX1097259  BnF: cb14028512f (data)  GND: 1061718778  ISNI: 0000 0000 6636 1387  LCCN: no96030890  NKC: xx0174091  SUDOC: 07904932X  VIAF: 19272945   WorldCat (עם VIAF): 19272945
מועצת המכינות הקדם צבאיות הציוניות-ישראליות

| --- | --- |
 מדינה:  ישראל 
 מטה הארגון:  לטרון 
 עובדים:  19 
 תקופת הפעילות:  2008–הווה (כ־17 שנים) 
 mechinot.org.il
 
מועצת המכינות הקדם צבאיות הציוניות-ישראליות היא עמותה המשמשת ארגון גג של כלל המכינות הקדם צבאיות השנתיות בישראל המוכרות או הנמצאות בשלבי הכרה על ידי משרדי הממשלה הרלוונטיים, על פי חוק המכינות הקדם צבאיות.
מועצת המכינות הקדם צבאיות קמה כהתארגנות של ראשי מכינות קדם צבאיות שונות, במטרה לרכז את פעילות המכינות מול גופים שונים ומול הציבור, ולקדם אינטרסים המשותפים לכולן. המועצה הוקמה בשנת 2008, לאחר קבלת חוק המכינות הקדם-צבאיות, ונבחרו לעמוד בראשה הרב משה הגר-לאו ועו"ד דני זמיר. כיום המועצה מאגדת את כל המכינות הקדם צבאיות המוכרות על ידי משרד החינוך, והיא פועלת מכוח ההסכמה ושיתוף הפעולה בין המכינות השונות ולא מכוח חוק.
פעילות המועצה

המועצה היא הגוף המייצג של המכינות מול משרדי ממשלה ורשויות מדינה, תורמים וגופים אחרים. מעבר לייצוג השוטף, המועצה מפעילה מספר פרויקטים חינוכיים, שמופעלים במקביל במכינות שונות ברחבי הארץ - וכן את פרויקט הבוגרים של המכינות המיועד לספק אפיקי עשייה לעשרות אלפי הבוגרים של המכינות הקדם צבאיות.
המועצה מאחדת מכינות חילוניות, דתיות ומעורבות, לחניכים יהודים ודרוזים, הפועלות יחד למען אינטרסים חינוכיים משותפים. אחת ממטרותיה של העמותה היא ליצור חיבור ודיאלוג בין החלקים השונים בחברה הישראלית, וראשי המכינות מקיימים לימוד משותף בנושאים שונים לעיתים תכופות.
למועצה יש ועד מנהל שנבחר בכל שנה על ידי ראשי כלל המכינות החברות במועצה, והוא מפקח ומוביל את הפעילות באופן שוטף. מנכ"ל המועצה הוא אבישי ברמן שנבחר לתפקיד על ידי הוועד המנהל באוקטובר 2022, והחליף את דני זמיר שנבחר לתפקיד זה על ידי הוועד המנהל בשנת 2014.
משרדי המועצה ממוקמים במכללת אורנים (קריית טבעון).
היקף הפעילות של המכינות הקדם צבאיות

נכון לשנת תשע"ז ישנן 56 מכינות מאושרת על ידי משרד החינוך, הממוקמות ב-80 אתרים ובהן לומדים כ-4,500 חניכים.
פרויקטים מרכזיים אותם מובילה מועצת המכינות

פרויקטים שונים אותם מפעילה מועצת המכינות:
תוכנית "שיבולים" לשילוב בני נוער בעלי מוגבלויות במכינות הקדם צבאיות
שילוב בני נוער מקהילת יוצאי אתיופיה במכינות הקדם צבאיות
קרן מלגות סיוע לחניכי מכינות מועטי יכולת
תוכנית לשמ"ה (לשוויון מגדרי והעצמה) - לימודי מגדר במכינות
תוכנית "נפגשים בארץ אחת" - מפגשים בין ערבים ליהודים
"יחד" - שנת מכינה קדם צבאית לבני נוער יהודים מחו"ל
"אופק ציוני" - תוכנית הבוגרים של המכינות
עמותת "בארצנו"
מאז אסון מכינת בני ציון בנחל צפית באפריל 2018 מועצת המכינות הובילה תהליך מקיף של שינוי וארגון בטיחותי, לרבות הקמת ועדת חקירה (ועדת אהרונישקי), פתיחת חדר מצב למכינות על ידי משרד החינוך, יצירת הסמכות הכשרות בשת"פ עם משרדי הממשלה והעסקת מומחי בטיחות ושטח לשיפור יכולות המכינות. המועצה גם מובילה תהליך שינוי חקיקה ותקינה שיקנה לה מעמד סטטוטורי ויכולת אכיפה של מהלכי השינוי שהיא מטמיעה ומובילה.
שיתוף הפעולה בין מועצת המכינות הקדם צבאיות והקרן הקיימת לישראל

ביוני 2016 הודיעה הקרן הקיימת לישראל על שיתוף פעולה בינה לבין מועצת המכינות הקדם צבאיות, למשך 5 שנים, במסגרתו תעביר הקרן הקיימת מימון עבור פעילות עבודה קהילתית, סיוע לחניכי מכינות בקבלת מלגות לילדים ממעמד סוציו אקונומי נמוך, התיישבות בפריפריה, פעילות ניווט ושדאות עם חוגי סיירות, סיוע להקמת מכינות בפריפריה.
כחלק משיתוף פעולה זו הוקמה עמותת "בארצנו" שמטרתה ליישב בוגרי/ות מכינות קדם צבאיות בפריפריה הגאוגרפית והחברתית של מדינת ישראל, במסגרת קבוצות חדשות או כמצטרפים לקבוצות קיימות.
הערות שוליים

↑  חוק המכינות הקדם–צבאיות, התשס"ח-2008, ס"ח 2182 מיום 12.8.2008
↑   גילי כהן, המכינות הקדם־צבאיות: הוכפל מספר החניכים, שיעור היציאה לקצונה ירד, באתר הארץ, 29 באוגוסט 2016
↑  פרסום בדבר שיתוף פעולה בין קק"ל עם מועצת המכינות הקדם צבאיות ציוניות בישראל, מאתר הקרן הקיימת לישראל
יימיר

| --- | --- |

 תפקיד:  אבי הענקים שמאיבריו נוצר העולם
 תרבות:  המיתולוגיה הנורדית
 אלים מקבילים:  אטלס (מיתולוגיה יוונית)  טויסטו (פגאניזם גרמאני)  קוני (מיתולוגיה פרסית)  תיאמת (מיתולוגיה מסופוטמית)  עוד סיפורים דומים בתרבויות הודו-אירופאיות
 אב:  מנוס 
 צאצאים:  Þrúðgelmir 
 
במיתולוגיה הנורדית, יימיר (בנורדית עתיקה: Ymir), המוזכר גם בשמותיו האחרים ברימיר (Brimir), אורגלמיר (Aurgelmir), ובלאין (Bláin), הוא ישות היולית והאב הקדמון של כל הענקים. על יימיר יש עדויות באדה הפואטית, שליקטה במאה ה-13 מקורות יותר מוקדמים, באדה הפרוזאית, שנכתבה במאה ה-13 על ידי סנורי סטורלוסון, ובשירה הסקאלדית. כשמחברים אותם ביחד, בתים רבים מארבעה שירים באדה הפואטית מתייחסים ליימיר כייצור בראשיתי שנולד מארס שנטף מהנהרות הקפואים אליבגאר (Élivágar) ושחי בתהום השממתי ששמו גינונגגאפ. יימיר הוליד מבתי השחי שלו זכר ונקבה (לא בני אדם), ורגליו ביחד הולידו ישות בעלת שישה ראשים. האלים וילי, וה ואודין ייצרו את העולם מגופתו: מבשרו הם יצרו את הארץ, מדמו את הים, מעצמותיו את ההרים, משיערותיו את העצים, ממוחו את העננים, מגולגלתו את השמים, ומגבותיו את הממלכה שבה האנושות מתקיימת, המידגארד. בנוסף, סטנזה אחת מוסיפה שהאלים נתנו לגמדים חיים מבשרו ומדמו של יימיר (או הארץ והים).
באדה הפרוזאית, מובא נרטיב שלוקח, מוסיף, ומשתנה מהעדויות באדה הפואטית. לפי האדה הפרוזאית, לאחר שיימיר נוצר מטיפות יסודיות, כך גם נוצרה אוד'ומבלה (Auðumbla), פרה בראשיתית, שמחלבהּ יימיר הוזן. האדה הפרוזאית מוסיפה גם ששלושה אלים הרגו את יימיר: וילי, וה, ואודין, ומוסיפה פרטים על כך שכשיימיר מת, דמו גרם להצפה אדירה. חוקרים מדיינים עד לאיזו רמה סנורי ניסה לצרף נרטיב עקבי באדה הפרוזאית ועד כמה סנורי השתמש במקורות מסורתיים חוץ מהקורפוס שהוא מצטט. באמצעות בלשנות היסטורית ומיתולוגיה השוואתית, חוקרים קישרו בין יימיר לבין טויסטו(אנ'), ישות פרוטו-גרמאנית שטקיטוס כתב עליה בחיבורו גרמאניה. חוקרים גם זיהו את יימיר כשארית וצאצא של ישות בראשיתית במיתולוגיה הפרוטו-הודו-אירופית.
עדויות > אדה פואטית

יימיר מצוין בארבעה שירים באדה הפואטית: "חזון הנביאה" (Völuspá), "הבלדה של ואפת'רודניר" (Vafþrúðnismál), "הבלדה של גרימניר" (Grímnismál), ו"הפואמה של הינדלה" (Hyndluljóð). בחזון הנביאה, ולוה (völva - נביאה ומוטיב חוזר במיתולוגיה הנורדית) אל-מתה מעניקה לאל אודין ידע, וישנן שתי התייחסויות ליימיר. בראשונה, הסטנזה השלישית של השיר, יימיר מוזכר בשמו:
אָז בִּימוֹת-עוֹלָם / וְאִימִיר עוֹדוֹ חַי,
וְאֵין חָצָץ וְאֵין יָם / גַּם לֹא מִשְׁבָּר קַר;
לֹא הָיְתָה אֶרֶץ / וְלֹא רָקִיעַ,
אַךְ תְּהוֹם פּוֹעֶרֶת פֶּה, / וְאֵין זֵכֶר לַדֶּשֶׁא.
בתרגום הנ"ל גינונגגאפ מתורגם כ"תהום פוערת". מאוחר יותר בשיר, כנראה מתייחסים ליימיר בשמות ברימיר ובלאין:
אָז הָלְכוּ לַעֲצָרָה / הָאֵלִים כֻּלָּמוֹ,
מוֹשְׁלי הַקֹּדֶשׁ, / וְשָׁם נוֹעָצוּ:
מִי וָמִי יִצּוֹר / הֲמוֹן הַנַּנָּסִים
מִדָּמָיו שֶׁל בְּרִימִיר / מֵאֵיבָרָיו שֶׁל בְּלָאִין.
בשיר "הבלדה של ואפת'רודניר" האל המוסווה אודין בוחן את הענק ואפת'רודניר הבוחן תבונה. אודין מבקש מואפת'רודניר להגיד לו, אם הידע של ואפת'רודניר מספיק, תשובות למספר שאלות. בראשונה מהשאלות אודין מתייחס ליימיר, והוא שואל אותו מהיכן באו השמיים והארץ. הענק משיב בעדות בריאה המכילה את יימיר:
מבשר יימיר נוצרה הארץ,
וההרים היו עשויים מעצמותיו;
השמים מגולגולת הענק הקרה ככפור,
והים נוצר מדמו.
כשהקרב המילולי ממשיך, החלפות נוספות מתייחסות באופן מפורש או עקיף ליימיר. אודין שואל איזה ענק הוא הבכור מקרובי משפחתו של יימיר. ואפת'רודניר משיב שלפני זמן רב, זה היה ברגלמיר (Bergelmir), שהיה בנו של ת'רוד'גלמיר (Þrúðgelmir) ונכדו של אורגלמיר. בסטנזה הבאה אודין שואל אותו מהיכן אורגלמיר בא לפני כל כך הרבה זמן, והענק משיב לו שנטף ארס מנהרות האלביגאר (Élivágar), והטיפות הללו התאספו עד שנהפכו לענק, וישות זו היא המקור של הענקים. לבסוף, אודין שואל את ואפת'רודניר איך ענק זה הוליד ילדים, משום שלא הייתה איתו נקבה. ואפת'רודניר משיב שמתחת לבתי השחי של הענק בן ובת גדלו, ורגליו יצרו יחדיו ענק בעל שישה ראשים.
בשיר "הבלדה של גרימניר" (Grimnismál), האל אודין, שמוסווה כגרימניר, מעביר מידע לאגנאר הצעיר מידע על היקום. בסטנזה אחת, אדוין מזכיר את יימיר כשהוא נזכר ביצירת העולם מגופו:
מבשר יימיר נוצרה הארץ,
והים מדמו,
מעצמותיו הגבעות, משיערו העצים,
מגולגולתו השמים הגבוהים.
את מידגארד מגבותיו האלים יצרו,
והציבו לבני האדם,
וממוחו את העננים ההרסניים
הם יצרו כדי לנוע בשחקים
בסטנזה Völuspá hin skamma ("נבואת הרואה הקצרה") הנמצאת בשיר "הפואמה של הינדלה" ליימיר יש אזכור נוסף. לפי הסטנזה, הנביאות הן צאצאים של Viðòlfr, הרואות של Vilmeiðr, "מזמרות הכישופים" של Svarthöfði, וכל הענקים של יימיר.
תאוריות ופירושים > מקורות אבודים

מכיוון שבהטעיה של גילבי מציג נרטיב מגובש שגם מצטט בתים רבים מהאדה הפואטית (המתוארים למעלה) וגם מכיל מידע ייחודי מבלי לצטט מקור (כגון אוד'ומבלה), חוקרים דנים בכמה מקורות חיצוניים שאינם קיימים יותר סנורי סטורלסון השתמש וכמה מקורות הוא סינתז מהחומר שהיה לו.
כשהוא דיבר על המצב, החוקר האנגלי גבריאל טורביל-פיטר העיר בשנת 1974 ש"בהתחלה, לפי הטקסט של סנורי על השיר, לא היה כלום חוץ מבוהו, למרות שלפי טקסטים אחרים, הענק יימיר כבר היה קיים. כשמתחשבים באיך נאמר שיימיר נוצר, גם סנורי וגם הבלדה של ואפת'רודניר (Vafþrúðnismál), אנחנו כנראה חושבים שסנורי עקב אחרי הגרסה היותר טובה של נבואת הרואה (Völuspá)", ובנוגע לעדות של סנורי על המקור הבראשיתי הקוסמי של יימיר, הוא אמר ש"מהסקיצות הללו של מקורות שירתיים שאותם הוא [סנורי] בעיקר לקח כמקור, זה מובן מאליו שסנורי תיארמספר מקרים שאי אפשר לייחס אליהם, לפחות לא הגרסאות ששרדו עד היום". טורביל-גבריאל ממשיך ומצטט את העדות של סנורי סטורלוסון על אוד'ומבלה כדוגמה מובחרת, והוא מזכיר מקבילים הודו-אירופאים פרסים ומהוודות, וגם יוצר הקבלה בינה לבין חתחור המצרית.
החוקרת הילדה אליס דוידסון מציינת ש"לא קל לקבוע מהי הצורה המקורית של סיפור הבריאה הצפוני. סנורי ידע על לפחות שלוש עדויות שונות".